پروتوتیپی 2019دا تامام‌لانا‌جاق یئرلی اوتوموبیل اوچون ایلک آددیم آتیلدی.
جمهور باشقانی رجب طیب اردوغان، یئرلی اوتوموبیلی ائده‌جک فیرما‌لاری آچیقلاییب.
پرزیدنت کومپلکسینده تورکیه‌نین اوتوموبیلی بیرگه تشببوس قروپونون تقدیمات توپلانتی‌سیندا چیخیش ائدن اردوغان، بو فیرما‌لارین آنادولو قروپو، BMC، کراچا هولدینق، تورکسل و زورلوهولدینق اولدوغونو دئدی.
بیرگه تشببوس قروپون‌دان آرزوسونون، حاضیرلیق پروسه‌سینی سرعتله تاماملایا‌راق ان گئج 2019دا اوتوموبیلین پروتوتیپینی تاماملاماسی، 2021ده تیجاری ساتیشینا باشلاماسی اولدوغونو قید ائدن پرزیدنت،
تورکیه‌نین" 2023 هدف‌لری آراسیندا خصوصی یئره مالیک اولدوغونا ایناندیغیم بو پروژه‌ده ان کیچیک بیر گئجیکمه ایستمیریک. بازارا سوردوگونوز ایلک اوتوموبیلین بدلینی اؤدمک شرطیله طالبی منیم". دئدی.
حاضیردا تورکیه علمی و تکنیکی آراشدیرما قورومو توبیتاک بازاسیندا ایشلر ائدیلن پلاتفورمون، تشببوس قروبومونون امرینه حاضیر اولدوغونو ایفاده ائدن اردوغان،
بونون" یئرینه بیرباشا هیبرید و الکتریک اوتوموبیله یؤنلمک ایسته‌سه‌لر داها دا ممنون اولاریق. قرارلاری نه اولورسا اولسون، بیز اونلارا هر جور دستک وئرجگیک. یئتر کی، تورک میللتینی، بو بؤیوک خیا‌لی بولوشدور-سون‌لار". ایفاده‌لرینی ایستیفاده ائتدی.
اردوغان، مسئله‌نین ساده‌جه اوتوموبیل اوره تیمی ائتمک دئییل، بورا‌دان اورتایا چیخا‌جاق تکنولوژی، بیریکیم و تجروبه ایله دونیایا میدان اوخویا‌جاق یئنی و چوخ ادعا‌لی بیر چیخیش اورتایا قویماق اولدوغونو وورغولاییب.
باش ناظیر بینا‌لی ییلدیریم دا آپاردیغی قونوشمادا، یئرلی اوتوموبیل پروژه‌سی‌نین، تورکیه‌نین ایقتیصادی سیچراییش رئاللاشدیرماسی اوچون اهمیت‌لی اولدوغونو دئییب.
ییلدیریم،
بئله‌لیکله" یورد ایچینده و دونیا بازاریندا سئچیم ائدیله اؤز محصولوموز، اؤز عقل تریمیز، آلین تریمیز بیر اوتوموبیلی اوره تیم ائتمگی اینشاالله تئزلیکله نائل اولموش اولاجاغیق. بو ایستیقامتده اوتوموبیلده آکتوال تکنولوژی توتماق اوچون هر بیر آددیمی آتاجاغیق، آتماغا قرارلیییق". دئدی.
باش ناظیر، دولتین اوره‌تیم ایچینده اولمایاجاغینی،دستک وئرجگینی بیلدیریب.
چیخیش‌لارین آردین‌دان بیرگه تشببوس قروپوندا یئر آلان بئش فیرمایلا ایمضا‌لار آتیلدی.
